Ma’lumot berilishicha, aprel oyida turli miqyosdagi 4 mingdan ortiq mashg‘ulotlar o‘tkaziladi. Mashg‘ulotlar barcha harbiy okruglar va Shimoliy flotda bo‘lib o‘tadi. Foto: AP/Scanpix/LETA Rossiya qurolli kuchlarining jangovar tayyorgarligini tekshirish boshlandi. Bu haqda mamlakat mudofaa vaziri Sergey Shoygu ma’lum qildi. «Qurolli kuchlar tayyorgarligi rejasiga muvofiq, harbiy boshqaruv organlari, tuzilma va harbiy qismlarda nazorat tekshiruvlari boshlandi. Qo‘shinlar taktik, maxsus-taktik va ikki tomonlama mashg‘ulotlar o‘tkazish uchun poligonlarga chiqdi», — dedi Shoygu. Ma’lumot berilishicha, aprel oyida turli miqyosdagi 4 mingdan ortiq mashg‘ulotlar o‘tkaziladi. Mashg‘ulotlar barcha harbiy okruglar va Shimoliy flotda bo‘lib o‘tadi. Qo‘shimcha qilinishicha, barcha turdagi qo‘shinlar tekshiriladi. Avvalroq Ukraina chegaradosh hududlarda quruqlikdagi qo‘shinlar yig‘inini e’lon qilgandi.